ΑΠΌΦΑΣΗ ΤΗΣ ΕΠΙΤΡΟΠΉΣ της 10ης Ιουνίου 2005 με την οποία καταργείται η απόφαση 2005/63/ΕΚ της Επιτροπής για την τροποποίηση του παραρτήματος ΙΙ της οδηγίας 2000/53/ΕΚ του Ευρωπαϊκού Κοινοβουλίου και του Συμβουλίου για τα οχήματα στο τέλος του κύκλου ζωής τους [κοινοποιηθείσα υπό τον αριθμό Ε(2005) 1705] (Κείμενο που παρουσιάζει ενδιαφέρον για τον ΕΟΧ) (2005/437/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 2000/53/ΕΚ του Ευρωπαϊκού Κοινοβουλίου και του Συμβουλίου, της 18ης Σεπτεμβρίου 2000, για τα οχήματα στο τέλος του κύκλου ζωής τους (1), και ιδίως το άρθρο 4 παράγραφος 2 στοιχείο β), Εκτιμώντας τα ακόλουθα: (1) Με την απόφαση 2005/63/ΕΚ τροποποιήθηκε το παράρτημα II της οδηγίας 2000/53/ΕΚ σύμφωνα με την τεχνική και επιστημονική πρόοδο. Πριν ωστόσο από την έκδοση της εν λόγω απόφασης, δεν είχαν υποβληθεί στο Ευρωπαϊκό Κοινοβούλιο όλα τα απαιτούμενα έγγραφα δυνάμει του άρθρου 8 της απόφασης 1999/468/ΕΚ του Συμβουλίου (2). (2) Η απόφαση 2005/63/ΕΚ θα πρέπει συνεπώς να καταργηθεί. (3) Οι διατάξεις της παρούσας απόφασης είναι σύμφωνες με τη γνώμη της επιτροπής που έχει συσταθεί δυνάμει του άρθρου 18 της οδηγίας 75/442/ΕΟΚ του Συμβουλίου (3), ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η απόφαση 2005/63/ΕΚ καταργείται. Άρθρο 2 Η παρούσα απόφαση απευθύνεται στα κράτη μέλη. Βρυξέλλες, 10 Ιουνίου 2005.

[Source: multi_eurlex | Tokens: 1276]